b'\n_START_ARTICLE_\nKantoni \xc5\xa0vice\n_START_PARAGRAPH_\n\xc5\xa0vica ima 26 kantonov, ki imajo status zveznih de\xc5\xbeel federacije. Vsak kanton je bil popolnoma neodvisna de\xc5\xbeela s svojimi mejami, vojsko in denarno valuto, vse do ustanovitve \xc5\xa0vicarske federacije leta 1848. Najmlaj\xc5\xa1i ustanovljeni kanton je Jura, ki se je odcepil od kantona Bern leta 1979._NEWLINE_V 16. stoletju je Staro \xc5\xa0vicarsko konfederacijo sestavljalo 13 kantonov dveh karakteristik: \xc5\xa1est de\xc5\xbeelnih (ali gozdnih) kantonov in sedem mestnih (ali urbanih) kantonov. \xc4\x8ceprav so tehni\xc4\x8dno pripadali Svetemu rimskemu cesarstvu, so v resnici postali neodvisni po tem, ko je bil leta 1499 v bitki pri Dornachu pora\xc5\xbeen cesar Maksimilijan.'